Ingus Bankevics

Ingus Bankevics (dzimis  Aucē) ir bijušais latviešu basketbolists, spēlēja uzbrūkošā aizsarga pozīcijā, bijis Latvijas basketbola izlases dalībnieks.

Pēc basketbola karjeras beigām apmeties uz dzīvi Mančestrā, Apvienotajā Karalistē, kur, līdzās ikdienas darbam, ir arī basketbola treneris jauniešiem un amatieriem, kā arī tiesnesis.

 Karjera 
I. Bankevica kļūšanā par profesionālu basketbolistu izšķirošais pavērsiens bija nonākšana Rīgā, Valtera Basketbola skolā. Spēlējis virknē vadošo Latvijas Basketbola līgas (LBL) klubu: BK Skonto, Gulbenē, Valmierā, VEF, BK Ventspils un Barons. 2008. gadā I. Bankevics uzvarēja Baltijas Basketbola līgas trīspunktu metienu konkursā. 2011. gada februārī lauza līgumu ar BK Ventspils.Ingus Bankevics atstāj BK "Ventspils" komandu

Pēc vairākām sezonām LBL pārcēlās uz ārzemām, kur sākotnēji spēlēja Francijā un Lietuvā (Pasvales "Pieno Žvaigzdes"), bet pēc tam Apvienotajā Karalistē, kur vairākas sezonas pārstāvējis augstākās līgas klubu Mančestras "Giants".

Kopā ar Latvijas izlasi spēlēja 2011. gada Eiropas čempionāta kvalifikācijā 2010. gada augustā, kopā aizvadot 14 spēles nacionālajā izlasē. Divās no tām izcēlies ar izcilu rezultativitāti — Eiropas čempionāta kvalifikācijas turnīra spēlē pret Somiju — 26 punkti, pārbaudes spēlē pret Ukrainu — 27.

 Atsauces 

 Ārējās saites 

Kategorija:1985. gadā dzimušie
Kategorija:Aucē dzimušie
Kategorija:Latvijas basketbolisti
Kategorija:Uzbrūkošie aizsargi